b'\n_START_ARTICLE_\nVestas V164\n_START_PARAGRAPH_\nVestas V164-8MW je vetrna turbina, ki jo trenutno razvija dansko podjetje Vestas. Prvo poskusno enoto so namestili 2013, prvo serijsko pa leta 2014._NEWLINE_Z nazivno mo\xc4\x8djo 8 MW je trenutno najmo\xc4\x8dnej\xc5\xa1a vetrna turbina na svetu, prav tako ima najve\xc4\x8dji premer rotorja 164 metrov. Presek rotorja je 21124 m\xc2\xb2. Celotna vi\xc5\xa1ina je 220 metrov. Razlog za razvoj turbine je zmanj\xc5\xa1ati stro\xc5\xa1ke vzdr\xc5\xbeevanja vetrnih polj, s tem da se obratuje manj\xc5\xa1e \xc5\xa1tevilo mo\xc4\x8dnej\xc5\xa1ih turbin._NEWLINE_Sprva je imela oznako Vestas V164-7,0 MW, potem so pove\xc4\x8dali mo\xc4\x8d na 8,0 MW.   Obratovati je za\xc4\x8dela januarja 2014.'